|  |
| --- |
| Neringos savivaldybės2022–2024 metų strateginio veiklos plano3 priedas**UGDYMO IR SPORTO VEIKLOS PROGRAMOS****(Nr. 02)** (Programos pavadinimas, kodas)**APRAŠYMAS** |
| **Biudžetiniai metai** | 2022 |
| **Programos vykdymo laikotarpis** | Tęstinė |
| **Asignavimų valdytojai, kodas**  | Neringos savivaldybės administracija (188754378)Neringos gimnazija (190893381)Neringos meno mokykla (190894483)Neringos sporto mokykla (191716537)Nidos lopšelis-darželis „Ąžuoliukas“ (190893043) |
| **Programos vykdytojai** | Švietimo skyrius Miesto tvarkymo ir statybos skyrius Architektūros ir teritorijų planavimo skyrius Biudžeto ir turto valdymo skyriusNeringos gimnazija Neringos meno mokykla Neringos sporto mokykla Nidos lopšelis-darželis „Ąžuoliukas“ |
| **Programos parengimo argumentai** | Programa yra tęstinė, įgyvendinanti dvi veiklos kryptis: švietimo ir sporto.Lietuvos Respublikos švietimo įstatyme numatyta, kad Lietuvos švietimo politikos vystymosi kryptis nustato Seimas, tvirtindamas Valstybės pažangos strategiją ir priimdamas įstatymus. Švietimo politikos strateginiai tikslai ir pažangos uždaviniai nustatomi Vyriausybės tvirtinamame Nacionaliniame pažangos plane. Švietimo politikos pažangos uždavinius įgyvendinančios priemonės suplanuojamos Vyriausybės tvirtinamose nacionalinėse plėtros programose. Savivaldybė įgyvendina valstybinę švietimo politiką savivaldybėje, suplanuoja priemones ir projektus švietimo politikos pažangos uždaviniams įgyvendinti. 2022–2024 metų Strateginėje ugdymo ir sporto veiklos programoje numatomi įgyvendinti šie pagrindiniai švietimo plėtotės siekiai:1. Profesinis pedagogų skaitmeninio raštingumo tobulinimas (gilinimas), naudojant informacines komunikacines technologijas ir jas integruojant į ugdymo procesą, taikant virtualias ir nuotoliniam mokymui(si) skirtas platformas. IT bazės ir skaitmeninio turininio bei priemonių stiprinimas ir nuolatinis atnaujinimas.2. Mokinių pasiekimų ir veiksmingos švietimo pagalbos įvairių gebėjimų mokiniams (vaikams) teikimo gerinimas, taikant mokinio (vaiko) pažangos matavimo sistemą. Mokinių motyvacijos ir mokymosi kompetencijos stiprinimas, taikant įvairias priemones ir strategijas. 3. Lyderystės ugdymui ir mokymuisi stiprinimas. Gebėjimų priimti sprendimus, grįstus duomenimis, stiprinimas. Skatinimas mokytojų iniciatyvų, taikant inovacijas ugdyme.4. Mokyklos bendruomenės telkimas įgyvendinant įtraukties principą švietime. Visavertės pagalbos teikimas spec. poreikių vaikams ir mokiniams, išnaudojant tarpinstitucinę komunikaciją.5. Tinklaveikos principų ir programų įveiklinimas žmogiškųjų išteklių, patyriminio ugdymo srityse.Lietuvos Respublikos sporto įstatymas numato, kad savivaldybės taryba atsižvelgdama į Nacionaliniame pažangos plane nustatytus sporto politikos strateginius tikslus ir (arba) pažangos uždavinius, švietimo, mokslo ir sporto ministro patvirtintą strateginių sporto šakų sąrašą, vietos bendruomenės poreikius, suplanuoja savivaldybės sporto plėtros priemones ir projektus, nustato savivaldybės biudžeto lėšomis finansuotinas sporto sritis, skatina viešą ir privačią partnerystę sporto srityje. Pagrindinė sporto ir fizinio aktyvumo misija – ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Ugdant talentingus sportininkus, tikimasi rezultatyvaus atstovavimo miestui ir šaliai svarbiausiuose sporto renginiuose.Vadovaujantis šiomis nuostatomis parengta kompleksinė programa – vienas iš veiksmingiausių įrankių, užtikrinančių kryptingą valstybės bei savivaldybės švietimo ir sporto politikos įgyvendinimą. Įgyvendinamos Lietuvos Respublikos vietos savivaldos įstatymu numatytos savarankiškosios savivaldybių funkcijos: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai organizavimas ir koordinavimas; bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; maitinimo paslaugų organizavimas teisės aktų nustatyta tvarka švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas; kūno kultūros ir sporto plėtojimas, gyventojų poilsio organizavimas.  |
| **Ilgalaikis prioritetas (pagal SPP 2021–2030 m.)** | EFEKTYVUS NERINGOS SAVIVALDYBĖS VALDYMAS | Kodas | 3 |  |
| PATRAUKLIOS APLINKOS GYVENIMUI IR POILSIUI KŪRIMAS | Kodas | 2 |  |
| **Šia programa įgyvendinami savivaldybės strateginiai tikslai** | Viešųjų paslaugų kokybės gerinimas | Kodas | 3.2 |
| Užtikrinti kultūrai, sportui ir gyvenimui patrauklios aplinkos kūrimą | Kodas | 2.2 |
| **3.2.**  **programos tikslas** | **Viešųjų paslaugų kokybės gerinimas** |
| Šiuo programos tikslu siekiama gerinti Neringos švietimo įstaigų teikiamų viešųjų paslaugų kokybę.Siekiant šio tikslo, svarbu užtikrinti švietimo įstaigų veiklą, prieinamumą, tenkinti gyventojų poreikius ugdyti vaikus ikimokyklinėse įstaigose ir bendrojo ugdymo mokyklose bei sudaryti sąlygas vaikų ir suaugusių saviraiškai ir užimtumui neformaliojo ugdymo įstaigose. Švietimo dokumentuose akcentuojama, kad vaikas (mokinys) augtų ir ugdytųsi saugus ir sveikas bei gautų kvalifikuotą pedagogų ir kitų specialistų pagalbą, todėl Neringos savivaldybėje veikiančioms švietimo įstaigoms būtina sudaryti tinkamas veiklos organizavimo sąlygas. |
| **3.2.1. uždavinys** | **Užtikrinti kokybišką švietimo paslaugų teikimą** |
| Ikimokyklinis ugdymas vyksta šeimoje, o tėvų (globėjų) pageidavimu – pagal ikimokyklinio ugdymo programą švietimo įstaigoje. Priešmokyklinis ugdymas yra privalomas visiems vaikams, vykdomas pagal vienų metų programą ir pradedamas teikti tais kalendoriniais metais, kai vaikui sueina 6 metai. Pagal Švietimo įstatymą priešmokyklinis ugdymas gali būti organizuojamas šeimoje, o mokykla, padedančia tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio ugdymo programą, yra paskirta ikimokyklinio ugdymo įstaiga – Nidos lopšelis-darželis „Ąžuoliukas“. Siekiant užtikrinti ikimokyklinio ir priešmokyklinio ugdymo programų vykdymą, būtina samdyti aukštos kvalifikacijos pedagogus bei išlaikyti įstaigų aplinką. Gerindama ikimokyklinių ir priešmokyklinių paslaugų teikimą, valstybė tikslingai skiria mokymo lėšų 4 ugdymo valandoms finansuoti. Įgyvendinant šio uždavinio priemones, bus finansuojama 2-jų ikimokyklinio ugdymo įstaigų, suteikiančių ikimokyklinio ugdymo paslaugas 66 vaikams bei priešmokyklinio ugdymo paslaugas 15 vaikų iki 7 metų, veikla. Numatoma Nidos l. d. „Ąžuoliukas“ atlikti patalpų remontą ir modernizavimą pagal mokyklos SVP (įrengti vidaus baseinėlį, lauko aikštelę, atlikti pastato lauko sienos remontą) bei parengti pastato palėpės pritaikymo darbuotojų poilsio patalpoms įrengimo projektą. Numatoma Neringos gimnazijos Juodkrantės pradinio ir ikimokyklinio ugdymo skyriaus ikimokykliniam ir priešmokykliniam ugdymui skirtame pastate atlikti patalpų remontą ir modernizavimą pagal mokyklos SVP (įrengti saulės fotovoltinę elektrinę, futbolo aikštyną, atlikti baseino renovaciją ir langų pakeitimą).Užtikrinant bendrąjį šiuolaikinį išsilavinimą, Neringos gimnazijoje yra įgyvendinamos pradinio, pagrindinio ir vidurinio ugdymo programos, finansuojamos skiriamomis lėšomis – mokymo lėšomis (mokytojų darbo užmokesčiui, vadovėliams, mokymo priemonėms įsigyti ir kt.). Iš savivaldybės biudžeto lėšų užtikrinamas įstaigų funkcionavimas (ugdymo aplinka) ir trūkstama dalis mokymo lėšų, nes dėl mažo mokinių skaičiaus jų nepakanka ugdymo plano įgyvendinimui finansuoti. Vykdant šią priemonę, bus užtikrinamas ugdymo proceso ir aplinkos išlaikymas 1 gimnazijoje, kurioje pagal pradinio, pagrindinio ir vidurinio ugdymo programas mokomi 124 mokiniai. Neringos gimnazijoje pagal įstaigos SVP numatoma atlikti pastato remontą: WC remontą; gimnazijos pastato II korpuso langų keitimą; klasių vėdinimo sistemos įrengimą; sporto ir aktų salių grindų dažymą. Numatoma atnaujinti ilgalaikį turtą – virtuvės maisto gamybos įrangą, mokyklinius bei gyvenamųjų patalpų baldus.Neformaliojo švietimo įstaigų paskirtis – tenkinti mokinių (vaikų ir suaugusiųjų) pažinimo, lavinimosi, saviraiškos ir ugdymosi visą gyvenimą poreikius, padėti jiems tapti aktyviais visuomenės nariais, vykdant kryptingas užimtumo, edukacines ir socializacijos programas. Įgyvendinant šią priemonę ir atsižvelgiant į visuomenės poreikį, siekiama vykdyti paklausius šiuolaikiškus užsiėmimus vaikams, taikant veiklos formų įvairovę, didinant vaikų ir suaugusiųjų neformaliojo švietimo galimybes. Įgyvendinant šią priemonę, siekiama užtikrinti 2 neformaliojo švietimo įstaigų veiklą, kurias lankytų apie 150 ugdytinių.Neringos meno mokykla įgyvendina tarptautinį projektą „Tarpkultūrinė bendrystė“, kurio finansavimui savivaldybė yra numačiusi prisidėti 10 proc. savivaldybės biudžeto lėšų. Projekto trukmė – 18 mėn. nuo š. m. balandžio, todėl lėšų poreikis ir įgyvendinimas pasiskirsto per du metus po 50 proc. Projekto nauda: fortepijono ir lauko instrumentų įsigijimas, muzikos terapijos užsiėmimai, tarpkultūriniai plenerai. Neringos sporto mokykla planuoja iš surenkamų lėšų įsigyti naujos įrangos mokinių sportiniam ugdymui. Ugdymo programų rėmimo priemonėje yra numatoma toliau finansuoti mokinių ir mokytojų dalyvavimą miesto ar respublikos olimpiadose ir konkursuose, neformaliojo vaikų švietimo programas, plečiant švietimo teikėjų tinklą; organizuoti tinkamą Neringos savivaldybės mokinių dalyvavimą Lietuvos moksleivių dainų šventėje, Dainų dainelės konkurse; Mokymo lėšomis finansuoti FŠPU programas meno ir sporto mokyklose.Programa numatoma užtikrinti specialiosios pedagoginės ir psichologinės pagalbos teikimą specialiųjų ugdymosi poreikių turintiems mokiniams ir vaikams. Numatoma parengti spec. poreikių vaikų (mokinių) įtraukties bendrojo ugdymo mokykloje programą, kurios tikslas – sudaryti sąlygas mokinių, turinčių specialiuosius ugdymosi poreikius, individualiems gebėjimams ugdytis ir vystytis.Profesinei pedagogų kompetencijai plėtoti numatyta organizuoti tradicinius renginius pedagogams, o tęsiant „Lyderių laiko 3“ projekto veiklas – savivaldybės pokyčio projekto tvarumo plano įgyvendinimą – mokymus pedagogams bei stažuotes kitose savivaldybėse, pedagogų iniciatyvų skatinimą ugdant mokytojų lyderystę ir inovacijas, kurti bei įgyvendinti tinklaveikos programas (hibridinio mokymo modelius).Vykdant Lietuvos Respublikos neformaliojo suaugusiųjų švietimo įstatymo savivaldybei priskirtą funkciją, siekiama užtikrinti suaugusių asmenų poreikį mokytis visą gyvenimą ir tenkinti savo pažinimo bei saviraiškos poreikius. Numatoma veikla suaugusiųjų neformaliųjų edukacinių programų įgyvendinimui, planuojant įvairių suaugusiųjų bendrųjų kompetencijų ugdymą.Programoje numatoma priemonė mokinių motyvacijai stiprinti, skatinant mokinius siekti geresnių mokymosi rezultatų. Programoje numatoma veikla, siekianti kompensuoti dalį išlaidų mokiniams, kurie dėl savivaldybės sprendimo vidurinio ugdymo programą tęsia kitoje savivaldybėje. Taip pat programoje numatoma nauja veikla – Švietimo sistemos Pažangos plano parengimas, – kuri būtų reikalinga, atlikus savivaldybės situacijos analizę, siekiant dalyvauti šalies Tūkstantmečio mokyklų programoje. |
| 1 | Šiuolaikinius poreikius atitinkančios ikimokyklinio ir bendrojo ugdymo įstaigų veiklos užtikrinimas |
| 2 | Šiuolaikinius poreikius atitinkančios neformaliojo ugdymo įstaigų veiklos užtikrinimas |
| 3 | Ugdymo programų rėmimo įgyvendinimas |
| 4 | Pedagogų kompetencijų tobulinimo organizavimas |
| 5 | Neformaliųjų ugdymo programų suaugusiesiems parengimas ir įgyvendinimas |
| 6 | Motyvavimo ugdymui(si) sistemų sukūrimas bei tobulinimas |
| **3.2. tikslo rezultato vertinimo kriterijai** |
| **Kodas** | **Kriterijaus pavadinimas, mato vnt.** | **Savivaldybės skyrius, atsakingas už rodiklio reikšmių pateikimą** | **Kriterijaus reikšmė, metais** |
| **2022** | **2023** | **2024** |
|  |
| R-03-02-01 | Aukštos kvalifikacijos mokytojų dalis, proc. | Švietimo valdymo informacinė sistema (ŠVIS) (statistinės lentelės pagal temas) | 52 % | 54 % | 56 % |
| R-03-02-02 | [Neformaliojo švietimo galimybėmis mokykloje ir kitur besinaudojančių mokinių dalis, proc.](http://www.svis.smm.lt/file/manual/Statistines%20temines%20lenteles/Neformalus%20vaik%C5%B3%20%C5%A1vietimas/1.Neformaliojo%20%C5%A1vietimo%20galimyb%C4%97mis%20mokykloje%20ir%20kitur%20besinaudojan%C4%8Di%C5%B3%20mokini%C5%B3%20dalis%20%28proc.%29_1.xlsx) | ŠVIS (statistinės lentelės pagal temas) | 75 % | 80 % | 85 % |
| R-03-02-03 | [Mokymui skirtų modernių kompiuterių, tenkančių 100-ui mokinių, skaičius](http://www.svis.smm.lt/file/manual/Statistines%20temines%20lenteles/Mokyklu%20aplinkos%20duomenys/Mokymui%20skirt%C5%B3%20moderni%C5%B3%20kompiuteri%C5%B3%2C%20tenkan%C4%8Di%C5%B3%20100-ui%20mokini%C5%B3%2C%20skai%C4%8Dius.xlsx) | ŠVIS (statistinės lentelės pagal temas) | 45,0 | 50,0 | 55,0 |
| **2.2.**  **programos tikslas** | **Užtikrinti kultūrai, sportui ir gyvenimui patrauklios aplinkos kūrimą** |
| Šiuo programos tikslu siekiama savivaldybės gyventojus skatinti užsiimti įvairiomis fizinio aktyvumo formomis ir sportine veikla, finansuojant ir organizuojant įvairius sporto renginius, didinant kūno kultūros ir sporto paslaugų prieinamumą savivaldybės gyventojams, statant ir modernizuojant sporto infrastruktūros objektus, įrengiant aktyvaus poilsio, laisvalaikio ir sporto zonas.Įvairiomis veiklomis aktyviai propaguojant savivaldybės sportinę veiklą bus sudaromos sąlygos turistų pritraukimui ir aktyvaus turistinio sezono ilginimui. |
| **2.2.1. uždavinys** | **Išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą** |
| Įgyvendinant veiklą „Aktyvaus poilsio, laisvalaikio, sporto infrastruktūros atnaujinimas ir įrengimas“ numatyta pagal sporto aikštyno (Žaliasis Kelias 2, Neringa) projektą įrengti krepšinio aikštelę. Pagal Šaškių, šachmatų ir petankės projektą ketinama įrengti šaškių, šachmatų ir petankės žaidimų aikšteles prie mini golfo aikštyno Juodkrantėje. Planuojamas finansavimo poreikis Preilos, Juodkrantės sporto aikštelių valymui, Juodkrantės futbolo aikštelės volavimui.Įgyvendinant veiklą „Sporto zonų atnaujinimas ir įrengimas“ siekiama atlikti kasmetinį lauko treniruoklių kompleksų smulkųjį remontą (atnaujinti rankenas, naudojimosi užrašus, atlikti būtinus perdažymus). Įgyvendinant veiklą „Sporto renginių savivaldybėje ar partnerio teisėmis organizavimas“ numatyta iš dalies finansuoti 12 kūno kultūros ir sporto projektų pagal Neringos savivaldybės tarybos nustatytą tvarką, įsteigti savivaldybės apdovanojimus 4-iems partnerio teisėmis organizuojamiems renginiams. Šiai veiklai siekiama pritraukti valstybės lėšų, pateikiant paraišką ŠMSM Sporto ir laisvalaikio festivalio „Sveika, Neringa!“ finansavimui gauti (projekto būsena – vertinama).Įgyvendinant veiklą „Geriausiųjų sportininkų skatinimas“ numatyta skatinti sportininkus, pasiekusius aukštus sportinius rezultatus sporto varžybose pagal Neringos savivaldybės tarybos nustatytą tvarką. |
| 1 | Fiziniam aktyvumui skirtos infrastruktūros ir erdvių sukūrimas, atnaujinimas ir pritaikymas |
| 2 | Sporto renginių organizavimas ir sporto propagavimas |
| **2.2. tikslo rezultato vertinimo kriterijai** |
| **Kodas** | **Kriterijaus pavadinimas, mato vnt.** | **Savivaldybės skyrius, atsakingas už rodiklio reikšmių pateikimą** | **Kriterijaus reikšmė, metais** |
| **2022** | **2023** | **2024** |
|
| R-02-02-01 | Sporto renginiuose dalyvavusių dalyvių pasitenkinimo lygis, proc.  | Švietimo skyrius | 80 % | 80 % | 80 % |
| R-02-02-02 | Atnaujintos ir įrengtos sporto zonos ir infrastruktūra, skaič. | Švietimo skyrius | 11 | 12 | 12 |
| **Galimi programos finansavimo variantai** | Savivaldybės biudžeto lėšos, valstybės specialioji tikslinė mokymo lėšų dotacija, Sporto rėmimo fondo lėšos, įstaigų pajamos iš turto nuomos ir teikiamų paslaugų, dalinės rėmėjų lėšos, Europos Sąjungos struktūrinių fondų lėšos.  |
|
| **Neringos savivaldybės 2021–2030 metų strateginio plėtros plano dalys, susijusios su vykdoma programa** | 2 prioritetas. Patrauklios aplinkos gyvenimui ir poilsiui kūrimas2.2. tikslas. Užtikrinti kultūrai, sportui ir gyvenimui patrauklios aplinkos kūrimą2.2.3. uždavinys. Išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą 3 prioritetas. Efektyvus Neringos savivaldybės valdymas3.2. tikslas. Viešųjų paslaugų kokybės gerinimas3.2.1. uždavinys. Užtikrinti kokybišką švietimo paslaugų teikimą  |
|
| **Susiję Lietuvos Respublikos ir Savivaldybės teisės aktai** | Lietuvos Respublikos švietimo įstatymas;Lietuvos Respublikos sporto įstatymas;Lietuvos Respublikos vietos savivaldos įstatymas;Lietuvos Respublikos biudžetinių įstaigų įstatymas;Lietuvos Respublikos švietimo koncepcija;Lietuvos Respublikos neformaliojo suaugusiųjų švietimo įstatymas;Lietuvos higienos normos HN 21: 2017 „Mokykla, vykdanti bendrojo ugdymo programas. Bendrieji sveikatos saugos reikalavimai“; HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“; HN 20: 2018 „Neformaliojo vaikų švietimo programų vykdymo bendrieji sveikatos saugos reikalavimai“;Mokyklų aprūpinimo standartai;Mokymo lėšų apskaičiavimo ir paskirstymo metodika;Neringos savivaldybės strateginio planavimo dokumentai;Neringos savivaldybės švietimo įstaigų 2022–2024 metų strateginiai planai. |

\_\_\_\_\_\_\_\_\_\_\_\_\_\_\_\_\_\_\_\_\_\_